على العكس من فلزّ الصوديوم الحرّ اللي تم اكتشافه لحد أوائل القرن ال 19 فإنّ مركّبات الصوديوم كانت معروفة ومتداولة من زمان، وخصوصا ملح الطعام المستخرج من البحر والبحيرات المالحة، وكمان من الأماكن الصخرية. وكان المصريون القدماء بيستخرجوا الأملاح من وادي النطرون، وعشان كده انتشرت كلمة نتر المصرية في العهد القديم. وانتقلت الكلمة للغة الإغريقية لتصبح νίτρον (نترون)، واللي استعملها العرب فأصبحت نطرون، ومنهم خدها الرومان وحوّروها لتصبح nitrium (نتريوم).[2] وما زالت التسمية اللاتينية للعنصر Natrium وتحويرات منها مستخدمة في عدّة لغات في اللغة الألمانية ولغات منطقة إسكندنافيا وده حسب اقتراح من بيرسيليوس.[2] بيتعقد البعض أنّ تسمية صوديوم بيعود أصلها للكلمة اللاتينية sodanum واللي معناها "علاج وجع الرأس"،[3] واللي متاخده من كلمة صداع بالعربي.[4] لكن الرأي ده ضعيف، والأغلب وصل اسم الصوديوم بكلمة صودا، والقادمة من اللاتينية soda اللي كانت بتشير إلى نبات مزهر بينمو على الأراضي الملحية، زي نبات السويداء، واللي كان رماده (رماد الصودا) بيستخدم في الغسيل، واللي من المرجح أن يكون اشتقاق كلمة صودا منه.[5]